
POTVARKIS
DĖL 2026 METŲ NERINGOS SAVIVALDYBĖS PAPLŪDIMIŲ ĮTEISINIMO, MAUDYMOSI SEZONO TRUKMĖS, GELBĖJIMO TARNYBŲ DARBO LAIKO NUSTATYMO IR MAUDYKLŲ STEBĖSENOS GRAFIKO PATVIRTINIMO

2026 m. balandžio 28 d. Nr. V10-77
Neringa
 
	Vadovaudamasis Lietuvos Respublikos vietos savivaldos įstatymo 3 straipsnio 3 dalimi, 25 straipsnio 5 dalimi, Lietuvos higienos normos HN 92:2018 „Paplūdimiai ir jų maudyklų vandens kokybė“, patvirtintos Lietuvos Respublikos sveikatos apsaugos ministro 2007 m. gruodžio 21 d. įsakymu Nr. V-1055 (Lietuvos Respublikos sveikatos apsaugos ministro 2018 m. sausio 23 d. įsakymo Nr. V-76 redakcija) „Dėl Lietuvos higienos normos HN 92:2018 „Paplūdimiai ir jų maudyklų vandens kokybė“ patvirtinimo“, 8 ir 11 punktais, Neringos savivaldybės paplūdimių ir jų maudyklų įrengimo, naudojimo bei elgesio taisyklėmis, patvirtintomis Neringos savivaldybės tarybos 2017 m. rugpjūčio 24 d. sprendimu Nr. T1-153 „Dėl Neringos savivaldybės paplūdimių ir jų maudyklų įrengimo, naudojimo bei elgesio taisyklių patvirtinimo“: 
	1. Įteisinu naudoti šiuos Neringos savivaldybės Baltijos jūros pakrantės paplūdimius 2026 metais:
	1.1. Nidos paplūdimį;
	1.2. Preilos paplūdimį;
	1.3. Pervalkos paplūdimį;
	1.4. Juodkrantės paplūdimį.
[bookmark: _Hlk130538946]	2. Nustatau šio potvarkio 1 punkte nurodytų paplūdimių maudyklose maudymosi sezono trukmę, kai dirba gelbėjimo tarnybos:
2.1. Nidos paplūdimys:
	2.1.1. ties Centrine gelbėjimo stotimi – nuo birželio 6 d. iki rugsėjo 7 d.;
	2.1.2. ties Mažąja gelbėjimo stotimi – nuo birželio 15 d. iki rugpjūčio 24 d.;
	2.1.3. ties Šiauriniu gelbėjimo postu – nuo birželio 15 d. iki rugpjūčio 24 d.
	2.2. Juodkrantės paplūdimys:
	2.2.1. ties Centrine gelbėjimo stotimi – nuo birželio 6 d. iki rugsėjo 7 d.;
	2.2.2. ties Pietiniu gelbėjimo postu – nuo birželio 15 d. iki rugpjūčio 24 d.
	2.3. Preilos paplūdimys – nuo birželio 6 d. iki rugpjūčio 31 d.
	2.4. Pervalkos paplūdimys – nuo birželio 6 d. iki rugpjūčio 31 d.
	3. Nustatau šio potvarkio 2 punkte nurodytų gelbėjimo tarnybų darbo laiką maudymosi sezono metu kasdien nuo 10.00 val. iki 19.00 val.
		4. Tvirtinu 2026 m. Neringos savivaldybės maudyklų vandens kokybės stebėsenos grafiką (pridedama).
		5. Nurodau šią informaciją skelbti Neringos savivaldybės svetainėje www.neringa.lt ir pateikti Higienos institutui.  
	

Savivaldybės vicemeras, 
pavaduojantis merą 	Sigitas Šveikauskas


Kristina Žiliūtė

PATVIRTINTA
Neringos savivaldybės mero
2026 m. balandžio  d. potvarkiu Nr. V10-

2026 M. NERINGOS SAVIVALDYBĖS MAUDYKLŲ VANDENS KOKYBĖS STEBĖSENOS
GRAFIKAS 

	Eil. Nr.
	Mėginių paėmimo vieta
	Mėginių paėmimo vieta

	
	
	Gegužė
	Birželis
	Liepa
	Rugpjūtis
	Rugsėjis

	3 d.

Sutrumpintos reikšmės:
m – mikrobiologinis tyrimas (žarninių enterokokų (Intestinal Enterococci) kolonijas sudarančių vienetų skaičius 100 ml, žarninių lazdelių (Escerichia coli) kolonijas sudarančių vienetų skaičius 100 ml);
s – vandens skaidrumo matavimas1 ir vizualinis stebėjimas2;
p – parazitologiniai paplūdimių smėlio tyrimai dėl žmogui patogeninių helmintų ir jų kiaušinėlių.
1Esant vandens skaidrumui didesniam nei 0,5 m ir mažesniam nei 1 m, atliekami chlorofilo a tyrimai. Esant vandens skaidrumui mažesniam nei 0,5 m ir nustačius chlorofilo a kiekį didesnį nei 50 µg/l, atliekami melsvabakterių tyrimai.
2Stebimos didžiųjų dumblių ir (arba) jūrinio fitoplanktono sankaupos, tarša dervų likučiais, stiklu, plastiku, guma ar kitomis atliekomis.

